Gasztronómia - Kékestető
Az éttermek elérhetősége:
Kékesi – Vendégház
Kékestető az ország legmagasabb pontja, mint turisztikai látványosság egyedülálló lehetőség, hogy az egyéni vagy szervezett formában érkező vendégek megcsodálhasák a Mátra panorámáját élvezzék a magaslati gyógyhely különleges klímáját és főként ködös, szmogos időben a különleges napsütést.
Annak érdekében, hogy az itt-tartózkodás kellemes és gasztronómiailag is különleges legyen az ország legmagasabb pontjától pár méterre, közvetlenül a Déli-sípálya mellett épült meg a Kékesi Vendégház, amely mind külső megjelenésével, mind belső atmoszférájával különleges élményt nyújt .Az egyedileg kialakított épületben található 7 szoba, 2 nappali (tárgyaló) és a speciális fényekkel “felöltöztetett” 50 férőhelyes hangulatos étterem. A Kékesi Vendégházat azoknak ajánljuk, akik igénylik az aktív pihenést, élvezik a természet közelségét, akiknek fontos az egészségmegőrzés, valamint szeretnének nyugodt, kényelmes körülmények között pihenni és mindezek mellett kellemes mátrai ételekkel, különleges italokkal kényeztetni magukat.
Az I. kategóriás Kékesi – Vendégház és ahozzá kapcsolható téli-nyári attrakciók (síelés, motorszán túrák, mountainbike, hegymászás, Torony Kilátó stb.) kiválóan alkalmasak a családi szórakozás mellett vállalati rendezvények, csapatépítő programok, konferenciák, megbeszélések lebonyolítására is.
Fantasztikus mátrai ízek mellé, fantasztikus panoráma jár. Az északi pálya közvetlen szomszédságában található önkiszolgáló éttermünk, ahol mindenki kedvére válogathat a házias kínálatunkból. Az év bármely szakában jár éttermünkben, mindig felejthetetlen élményekkel gazdagodik. Sztrapacskától a szezonális aktualitásokon túl a téli időszakban forró csokival és forralt borral várunk mindenkit.
TV Torony Kilátó
Kékestetőn már 1958-ban épült egy torony, az azonban már kevésnek bizonyult, elavulttá vált. Tőszomszédságában 1981-re megépült az utóda, és hozzá a kiszolgáló épület. A tengerszint felett 1200 méteres magasságig nyúlik a karcsú antennatorony, amelyet a Uvaterv szolgálati találmánya alapján a Postaber, a Heves megyei Állami Építőipari Vállalat és a Közgép szakemberei építettek. Helyet kaptak benne az adótermek, a mérőhelyiségek, a laboratóriumok, a raktárak. A 180 méter magas toronynak csak az alsó 80 méteres részét készítették vasbetonból, a következő 80 méter viszont acélszerkezetű, míg a felső 20 méter üvegszövettel merevített műanyag henger. Az építéshez 1300 köbméter vasbetont és félezer tonna acélszerkezetet használtak fel. Egész évben várjuk a megújult TV-Torony Kilátóban!
Belépő árak : Felnőtt jegy 600 Ft/fő – 14 év alatti gyermek jegy 400 Ft/fő
Csoportos kedvezményekért érdeklődjön munkatársunknál.
Érdeklődni a nyitva tartási időben lehet a 37/567-007-es telefonszámon.
Időjárástól függően a nyitva tartás változhat!
A pálya mellett található körbár különleges atmoszférájával a szezon egésze alatt izgalmas kikapcsolódást nyújt a téli sportokban megfáradt vendégeinknek. A léceink letámasztását követően a bárban kínált forralt bor és puncs teszi felejthetetlenné a napunkat. A megfáradt síelők a teraszról gyönyörködhetnek a lemenő nap sugaraiban. A HE-DO Bár támogatója és üzemeltetője a HE-DO Kft.
Mátra Gasztronómia Kft – Adatkezelési Tájékoztató